Mark Webber

**Mark Webber**, nado en Queanbeyan o 27 de agosto de 1976, é un piloto australiano de Fórmula 1 que compite no Campionato Mundial de Resistencia de Porsche. Actualmente reside en Mursley (Inglaterra).

## Traxectoria 
De pequeno xogaba ao rugby nos Canberra Raiders, equipo australiano varias veces campión de liga. A súa traxectoria no automobilismo comezou no 1991 en karts e continuou neles ata o 1993. Grazas ás súas numerosas vitorias nos karts australianos pasou a competir na Fórmula Ford, onde lle foi igual de ben ca nos karts.

Un gran construtor da Fórmula Ford, Van Diemen, quedou asombrado ao ver as capacidades de competición de **Mark** e levouno a competir a Inglaterra, pero sen cambiar de categoría. O seu primeiro ano alí foi brillante, de feito quedou segundo na clasificación xeral grazas ás catro vitorias sumadas nesa tempada.

Na tempada de 1997 comezou na Fórmula 3000 na escudería **Alan Docking**, ese ano rematou en cuarta posición, ao igual que en Macau, e en Zandvoort fíxoo cun merecedor terceiro posto.

En 1998 fixo unha estupenda actuación no campionato de GT da **FIA**, baixo o mando do equipo **AMG**. Estivo trala pisto do campión, que era Bernd Schneider e perdeu o campionato por só oito segundos no último circuíto da tempada.

Ao ano seguinte continuou en **AMG Mercedes** pero como piloto oficial. Á metade da tempada a FIA cancelou o campionato por falta de interesados nel e **Mercedes** retirouse polos dous accidentes consecutivos de **Mark**, un durante os adestramentos e outro durante a carreira. Dos dous saíu ileso.

Despois da súa experiencia en **AMG** entrou na Fórmula 3000 europea, na cal rematou terceiro e grazas a ese resultado recibiu unha oferta dun equipo de Fórmula 1 pero rechazouno. Logo diso participou nunha sesión de probas con **Benetton** e superou as marcas de Giancarlo Fisichella e Ralf Schumacher. Así foi como conseguiu o seu posto como piloto de probas en Benetton para a seguinte tempada. Ademais, quedou segundo no campionato de F3 internacional co equipo **Supernova**.

## Fórmula 1 
En , Webber foi piloto de probas do equipo Arrows, nesa tempada tamén competía no campionato europeo de Fórmula 3000.

En  foi piloto de probas da Benetton, sendo substituído o ano seguinte por Fernando Alonso. Nesa mesma época pasou a ser representado por Flavio Briatore, que lle asegurou xunto a Paul Stoddart un contrato para o equipo Minardi en .

### Minardi (2002) 
Webber fixo a súa estrea na Fórmula no gran Premio da Australia de 2002 co equipo Minardi. O seu contrato inicial era para só tres carreiras, mais foi prorrogado até o final da temporada tras conseguir o quinto lugar na súa primeira carreira. Co feble deseño do modelo PS02, ese acabou sendo o mellor resultado do autraliano e do equipo durante toda a temporada.

### Jaguar (2003-2004) 
En novembro de 2002, anunciouse que Webber iría para o equipo Jaguar na temporada seguinte, ao lado do brasileiro Antonio Pizzonia.

En , correndo co equipo inglés, cun coche bastante limitado, conseguiu pontuar en 7 carreiras, terminando o campeonado 10º e sendo elixido pola revista Autosport co título de *"Piloto do ano"*.

### Williams (2005-2006) 
En  correndo para Williams subiu por primeira vez ao podio, no terceiro posto, no Gran Premio de Mónaco e puntuou na maioría dos grandes premios que disputou (10 de 18).

En , coa saída dos motores BMW de Williams e sen conseguir manter o mesmo rendemento do ano anterior, abandonou a maioría das carreiras, puntuando en só tres carreiras durante todo o campionato.

220px|miniatura|Webber test en Jerez con Red Bull en 2009.

### Red Bull (2007-2013) 
En , xa co equipo Red Bull, volveu subir ao podio co terceiro lugar no Gran Premio de Europa.

En 2009 conquistou a súa primeira *pole position* no GP de Alemaña, no que tamén chegou a súa primeira vitoria, vinte e oito anos despois da última vitoria dun australiano: o campión mundial Alan Jones. A súa segunda vitoria foi conquistada na penúltima proba do ano, no Gran Premio do Brasil.
 
En , no Gran Premio de Malaisia, o piloto australiano conseguiu a segunda *pole position* da súa carreira. Porén foi superado polo seu compañeiro de equipo Sebastian Vettel, terminando segundo na carreira. No Gran Premio de España volveu a conquistar a primeira posición na grella, e tamén a primeira vitoria da tempada. Na carreira seguinte, o Gran Premio de Mónaco, novamente o australiano conseguiu a pole e a vitoria, asumindo o liderado do campionato. No Gran Premio de Turquía, Mark Webber volveu a realizar pole-position, porén durante a carreira, envolveuse nun polémico accidente con Sebastian Vettel onde o piloto alemán se enroscou con vehículo de Webber nun adiantamento, abandonando o GP. Como consecuencia Mark Webber perdeu dúas posicións, chegando en 3º lugar.

Retirouse da Fórmula Un ao final da tempada  para unirse a Porsche no Campionato Mundial de Resistencia.

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

‡ Concedéronse a metade dos puntos ó completar o 75% da carreira.

## Notas 
## Ligazóns externas 
* Páxina oficial
* Detalles da carreira de Mark Webber
* Mark Webber Pure Tasmania Challenge
* Estatísticas de Mark Webber na Fórmula 1